SUPLIMENT VOIAJOR Modificarea legii turismului și înființarea OMD-urilor - necesități stringente pentru operatorii din turism
Pentru impulsionarea dezvoltării activității turistice din țara noastră este nevoie de o nouă lege a turismului și de înființarea și funcționarea organizațiilor de management al destinațiilor (OMD), afirmă operatorii din acest domeniu, conform celei de-a patra ediții a Cartei Albe a Turismului din România, lansată la finalul lunii ianuarie de Consiliul Național al Întreprinderilor Private Mici și Mijlocii (CNIPMMR) - IMM România.